pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive Summary)

บริษัท ไทยเกรียง กรุ๊ป จำกัด (มหาชน) (“บริษัท”) จดทะเบียนเป็นบริษัท จำกัด เมื่อวันที่ 19
สิงหาคม 2503 เพื่อดำเนินธุรกิจเกี่ยวกับสิ่งทอ
โดยดำเนินธุรกิจหลักในการผลิตเส้นด้ายและผ้าทอดิบ ซึ่งนับเป็นอุตสาหกรรมต้นน้ำ
และกลางน้ำสำหรับอุตสาหกรรมสิ่งทอ
โดยทำการผลิตเส้นด้ายและผ้าทอดิบจากวัตถุดิบทั้งที่เป็นใยธรรมชาติ ใยสังเคราะห์ และเส้นใยผสม
ทั้งนี้ขึ้นอยู่กับความต้องการของลูกค้า โดยทำการจำหน่ายทั้งในและต่างประเทศ

ในปี 2541 บริษัทได้รับแจ้งจากตลาดหลักทรัพย์ฯ
เรื่องการเข้าเกณฑ์อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ
และตลาดหลักทรัพย์ฯ มีคำสั่งเปลี่ยนหมวดการการซื้อขายหุ้นสามัญของบริษัทจากหมวดสิ่งทอ
เป็นหมวดบริษัทจดทะเบียนที่อยู่ระหว่างแก้ไขดำเนินการ (REHABCO)

ในปี 2543 ได้เกิดเหตุสหภาพแรงงานประท้วงให้บริษัทขึ้นค่าแรงและจ่ายโบนัส
และเกิดเหตุเพลิงไหม้โรงงานผลิตเส้นด้ายของบริษัท
หลังจากนั้นบริษัทได้ลงนามในสัญญาปรับโครงสร้างหนี้กับ ธ.กรุงเทพ
ซึ่งต่อมาบริษัทได้ทำการเพิ่มทุนให้ผู้ถือหุ้นเดิม และแปลงหนี้เป็นทุนให้แก่ ธ.กรุงเทพ อีก 2 ครั้ง
และได้ชำระหนี้ก่อนกำหนดแล้วในปลายปี 2546

เมื่อวันที่ 5 กุมภาพันธ์ 2546
บริษัทได้รับอนุมัติแผนดำเนินการเพื่อแก้ไขเหตุที่หุ้นสามัญของบริษัทอาจถูกเพิกถอนจากการเป็นหลักทรัพย์จดทะเบียนจากที่ประชุมผู้ถือหุ้น
และได้นำส่งแผนดังกล่าวต่อตลาดหลักทรัพย์ฯ ต่อมาเมื่อวันที่ 2 เมษายน 2546 ตลาดหลักทรัพย์ฯ
ได้อนุมัติให้หุ้นสามัญของบริษัท เปิดทำการซื้อขายในหมวด REHABCO อีกครั้ง

ในระหว่างวันที่ 23-25 กุมภาพันธ์ 2547
บริษัทได้ทำการเสนอขายหุ้นสามัญของบริษัทให้ผู้ลงทุนโดยเฉพาะเจาะจง และ/หรือ
ผู้ลงทุนประเภทสถาบันจำนวน 22 ราย รวมจำนวน 98,095,000 หุ้นในราคาขายหุ้นละ 4 บาท

ปัจจุบัน บริษัทมีทุนจดทะเบียน 4,924,645,200 บาท แบ่งเป็นหุ้นสามัญจำนวน 693,612,000 หุ้น
มูลค่าที่ตราไว้ 7.10 บาท ในระหว่างวันที่ 20 ตุลาคม 2548 -3 พฤศจิกายน 2548
บริษัทได้ทำการเสนอขายหุ้นสามัญของบริษัทให้ผู้ลงทุนโดยเฉพาะเจาะจง จำนวน 1 รายรวมจำนวน
130,000,000 หุ้นในราคาขายหุ้นละ 0.89 บาท โดยแบ่งการชำระค่าหุ้นเป็น 2 งวด คืองวดที่ 1
บริษัทได้รับชำระเงินค่าหุ้นจำนวน 65,250,000 หุ้นเมื่อวันที่ 29 พฤศจิกายน 2548 และงวดที่ 2
บริษัทได้รับชำระเงินค่าหุ้นจำนวน 64,750,000 หุ้นเมื่อวันที่ 27 มกราคม 2549 และวันที่ 8
กุมภาพันธ์ 2549 ทำให้ปัจจุบันบริษัทมีทุนที่ออกและเรียกชำระแล้ว 3,753,095,500 บาท
แบ่งเป็นหุ้นสามัญจำนวน 528,605,000 หุ้น มูลค่าที่ตราไว้ 7.10 บาท

เมื่อวันที่ 15 พฤศจิกายน 2548 ตลาดหลักทรัพย์ฯได้สั่งห้ามการซื้อขายหุ้นของบริษัท
จนกว่าบริษัทจะพ้นเหตุเพิกถอนและย้ายกลับหมวดปกติได้
เนื่องจากบริษัทมีผลขาดทุนสุทธิสำหรับไตรมาสสิ้นสุดวันที่ 30 กันยายน 2548 สำหรับปี 2548
บริษัทขาดทุนสุทธิเป็น 352.73 ล้านบาท
เนื่องจากการแข่งขันทางด้านตลาดอย่างมากทั้งจากในประเทศและต่างประเทศ
ทำให้ราคาขายลดลง ประกอบกับ บริษัทไม่สามารถทำการผลิตได้เต็มกำลังการผลิต
อีกทั้งราคาน้ำมันที่สูง มีผลให้วัตถุดิบเช่นโปลีเอสเตอร์มีราคาสูง นอกจากนี้ ค่าไฟฟ้าที่สูง
และค่าแรงที่สูงขึ้นมาตลอด ทำให้มีต้นทุนการผลิตต่อหน่วยสูงขึ้นมาก สาเหตุเหล่านี้
มีผลให้ยอดขายลดลง แต่ต้นทุนขายไม่ได้ลดลงตามสัดส่วน
บริษัทมีดอกเบี้ยจ่ายที่สูงขึ้นมากจากการผิดนัดชำระ ในปี 2548
บริษัทได้ตั้งค่าเผื่อผลขาดทุนจากการด้อยค่าของสินทรัพย์จำรวน 81.59 ล้านบาท
และมีค่าใช้จ่ายชดเชยสำหรับการเลิกจ้างพนักงานจำนวน 15.72 ล้านบาท
เนื่องจากบริษัทมีแผนการที่จะหยุดการผลิตสิ่งทอทั้งหมด ยกเว้นแผนกการ์เม้นท์ ภายในสิ้นไตรมาสที่
1 ปี 2549 และเปลี่ยนจากธุรกิจเดิมเป็นธุรกิจพัฒนาอสังหาริมทรัพย์
6.  โครงการในอนาคต

ตามที่ได้รายงานในข้อ 2.4 เป้าหมายในการดำเนินธุรกิจ ในหมวด ลักษณะการประกอบธุรกิจ
บริษัทจะหยุดการดำเนินการผลิตสิ่งทอ ยกเว้นในส่วนของแผนกการ์เม้นท์
และจะเปลี่ยนธุรกิจจากเดิมคือสิ่งทอเป็นธุรกิจอสังหาริมทรัพย์

ภายหลังจากการหยุดกิจการปั่นด้ายและทอผ้า บริษัทมีโครงการที่จะดำเนินธุรกิจใหม่ คือ
ธุรกิจพัฒนาอสังหาริมทรัพย์
ในการนี้บริษัทจะได้นำที่ดินของบริษัทที่มีอยู่มาใช้ในโครงการโครงการธุรกิจพัฒนาอสังหาริมทรัพย์ดังกล่าว
(รายละเอียดที่ดินของบริษัทปรากฏตามข้อ 5)

ในการดำเนินการโครงการในอนาคตของบริษัท บริษัทจะเป็นผู้วางแผนและจะดำเนินการเอง
โดยบริษัทอยู่ระหว่างติดต่อสถาบันการเงินเช่น LEHMAN BROTHERS ASIA LIMITED
เป็นผู้สนับสนุนทางการเงิน และในส่วนของการบริหารจัดการ
บริษัทจะว่าจ้างผู้บริหารมืออาชีพจากภายนอกมาบริหารจัดการโครงการของบริษัท ซึ่งในขณะนี้
บริษัทอยู่ระหว่างการดำเนินการสรรหาผู้บริหารมืออาชีพจากภายนอกเพื่อมาดำเนินการดังกล่าว

ในส่วนของโครงการในอนาคตที่บริษัทจะดำเนินการนั้น
ในเบื้องต้นบริษัทวางแผนที่จะพัฒนาอสังหาริมทรัพย์เป็นโครงการที่อยู่อาศัย
(คอนโดมีเนียมและบ้านพักอาศัย) เพื่อขาย อาคารศูนย์การค้า โรงแรมและ เซอร์วิสอพาร์ทเม้นท์
โดยโครงการดังกล่าวจะเป็นโครงการขนาดใหญ่ที่มุ่งเน้นกลุ่มลูกค้าระดับปานกลางจนถึงระดับสูงที่บริษัทคาดว่าจะใช้เวลาในการพัฒนากว่า
10 ปี และจะทยอยพัฒนาโครงการเป็นระยะ ๆ
โดยบริษัทวางแผนที่จะเริ่มดำเนินการภายหลังจากที่บริษัทได้รับการสนับสนุนทางการเงินแล้ว
โดยคาดว่าจะสามารถเริ่มโครงการในระยะแรกได้ภายในปี 2550
และคาดว่าจะสามารถรับรู้รายได้และผลการดำเนินงานจากโครงการดังกล่าวได้ประมาณในไตรมาส
1 ของปี 2550 นี้ อนึ่ง ในส่วนของราคาขายและมูลค่าของโครงการ
อยู่ในระหว่างการศึกษาตลาดที่พักอาศัยในบริเวณใกล้เคียงเพื่อที่จะกำหนดราคาให้สามารถตอบสนองต่อความต้องการของกลุ่มลูกค้าเป้าหมายได้

นอกจากนี้ บริษัทได้เริ่มดำเนินการตามโครงการในเบื้องต้นแล้ว โดยบริษัทได้ติดต่อบริษัท CAPA
Limited ในการออกแบบเบื้องต้น (ตามเอกสารแนบ) โดยบริษัท CAPA Limited
เป็นบริษัทรับจ้างออกแบบและเป็นบริษัทสถาปนิกและควบคุมการก่อสร้างโครงการในอนาคตของบริษัทด้วย
อย่างไรก็ตามในระหว่างการดำเนินการในเบื้องต้นนี้
บริษัทจะดำเนินการปรับพื้นที่หลังจากจำหน่ายเครื่องจักรและอุปการณ์ เป็นโกดังให้เช่า
ซึ่งบริษัทคาดว่าจะดำเนินการได้ในไตรมาสที่ 3 ปี 2549 นี้ โดยมีเนื้อที่ให้เช่าเบื้องต้นได้ประมาณ
25,000 ตารางเมตร
ส่วนที่ 2

บริษัทที่ออกหลักทรัพย์

  ------------------- ---------------------------------------------------
  ชื่อบริษัท              บริษัท ไทยเกรียง กรุ๊ป จำกัด (มหาชน)

  ชื่อภาษาอังกฤษ         Thai Durable Group Public Company Limited

  ประเภทธุรกิจ          ผลิตและจำหน่ายสิ่งทอ
                      โดยอยู่ระหว่างการเปลี่ยนธุรกิจเป็นอสังหาริมทรัพย์

  ที่ตั้งสำนักงานใหญ่       33 หมู่ 4 ถนนสุขสวัสดิ์ ตำบลบางจาก อำเภอพระประแดง
                      จังหวัดสมุทรปราการ 10130

  เลขทะเบียนบริษัท       บมจ. 406

  โทรศัพท์              0-2463-3828-9, 02463-2293-6

  โทรสาร              0-2464-4167, 02-463-3821

  Home Page           http://www.tdt.co.th

                      

                      
  ------------------- ---------------------------------------------------
10. การควบคุมภายใน

การประชุมคณะกรรมการบริษัทครั้งที่ 3/2550 ในวันที่ 26 มีนาคม 2550
ประกอบด้วยกรรมการและกรรมการอิสระเข้าร่วมประชุม
มีการประเมินความเพียงพอของระบบควบคุมภายในอันประกอบไปด้วย 5 ส่วนสำคัญ คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม

จากการประเมินดังกล่าวคณะกรรมการมีความเห็นว่าบริษัทมีระบบควบคุมภายในที่เพียงพอสำหรับการป้องกันทรัพย์สินอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจ
มีระบบการจัดเก็บข้อมูลและเอกสารที่ทำให้กรรมการ ผู้บริหาร ผู้สอบบัญชี
และผู้มีอำนาจตามกฎหมายสามารถตรวจสอบได้ภายในระยะเวลาอันสั้น อย่างไรก็ตาม
บริษัทยังไม่มีข้อกำหนดเกี่ยวกับจริยธรรม
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน อีกทั้ง
บริษัทยังมิได้จัดให้มีหน่วยงานที่ทำหน้าที่ตรวจสอบและควบคุมภายในเป็นการเฉพาะ อย่างไรก็ดี
บริษัทมีนโยบายที่จะกำหนดให้มีการจัดทำข้อกำหนดเกี่ยวกับจริยธรรม
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการให้เป็นลายลักษณ์อักษรต่อไป
สำหรับงานควบคุมภายในนั้น ปัจจุบันอยู่ภายใต้ความรับผิดชอบของฝ่ายบัญชี และการเงิน
โดยมีคณะกรรมการตรวจสอบของบริษัทดูแลอีกขั้นตอนหนึ่ง
5.  ทรัพย์สินที่ใช้ในการประกอบธุรกิจ

ที่ดิน ณ 31 ธันวาคม 2549

  -------------- ----- ------- ----------- ------------------ --------------- ------------ --------------
  เนื้อที่ที่ดินทั้งหมด                                                มูลค่าตลาด                     
                                                              (ประเมินเมื่อวันที่                
                                                              12 กรกฎาคม                   
                                                              2549)                        

  ไร่             งาน   ตร.วา   คิดเป็น       คิดเป็น(ตารางเมตร)   มูลค่ารวม (บาท)   มูลค่ารวม /    มูลค่ารวม /
                               (ตารางวา)                                      ตารางวา      ตารางเมตร

  89             3     40      35,940      143,760            898,500,000     25,000       6,250
  -------------- ----- ------- ----------- ------------------ --------------- ------------ --------------

หมายเหตุ: ที่ดินพร้อมสิ่งปลูกสร้างของบริษัท ประเมินโดย บริษัท อเมริกัน แอ๊พเพลซัล จำกัด
เมื่อวันที่ 12 กรกฎาคม 2549)

ณ 31 ธันวาคม 2549 แบ่งเป็น

1.  ที่ดินรอพัฒนา จำนวน 80 ไร่ 1 งาน 49 ตารางวา คิดเป็น 32,149 ตารางวา
    แสดงที่ราคาทุนหรือราคาที่จะขายได้แล้วแต่ราคาใดจะต่ำกว่า (จำนวน 10,396,152 บาท
    เป็นราคาทุน)

2.  ที่ดินส่วนที่เหลือ จำนวน 9 ไร่ 1 งาน 91 ตาราวา คิดเป็น 3,791 ตาราวา
    แสดงที่ราคาประเมิน 25,000 บาท ต่อตารางวา (จำนวน 94,775,000 บาท)
    เนื่องจากบริษัทคาดว่าจะเป็นส่วนของสำนักงานและอื่นๆ ที่ไม่ได้นำไปพัฒนา

สถานที่ตั้งคือ 33 หมู่ 4 ถ.สุขสวัสดิ์ ต.บางจาก อ.พระประแดง จ.สมุทรปราการ

หมายเหตุ - ที่ดินจำนวน 40ไร่ 3 งาน 79 ตารางวา และอาคารค้ำประกันหนี้สินของ ธ.กรุงไทย
จก. (มหาชน)

  - ที่ดินจำนวน 48ไร่ 3 งาน 61 ตารางวา และอาคารค้ำประกันวงเงินสิน
  เชื่อธนาคารเพื่อการส่งออกและนำเข้าแห่งประเทศไทย

เครื่องจักรและอุปกรณ์ ณ 31 ธันวาคม 2549

- ไม่มี –

เนื่องจากบริษัทได้ขายเครื่องจักรและอุปกรณ์หลักที่ใช้ในการผลิตทั้งหมดแล้ว
และอยู่ระหว่างการขนย้าย

นโยบายการลงทุนในบริษัทย่อย

แต่เดิม บริษัทมีนโยบายการจัดตั้งบริษัทย่อยในต่างประเทศ
เพื่อเป็นตัวแทนจำหน่ายและส่งเสริมการขายในต่างประเทศ โดยในปัจจุบัน บริษัทมีบริษัทย่อย 2
บริษัท คือ TDT (BVI) Company Limited และ TDT (HK) Limited

อย่างไรก็ตาม จากการที่บริษัทประสบปัญหาด้านการเงิน
ทำให้มีผลกระทบต่อการควบคุมดูแลการดำเนินงานของบริษัทย่อยของบริษัท
ประกอบกับบริษัทพบว่ามีการทุจริตใน TDT (HK) Limited
บริษัทจึงมีนโยบายหยุดการดำเนินธุรกิจในบริษัทย่อยทั้งสองแห่งเป็นการชั่วคราว

แต่เนื่องจากบริษัทอยู่ระหว่างการเพิ่มทุนให้ผู้ลงทุนเฉพาะเจาะจง ทั้งในประเทศและต่างประเทศ
บริษัทจึงอาจใช้บริษัทย่อยดังกล่าวในการติดต่อประสานงานกับผู้ลงทุนในต่างประเทศ
โดยเฉพาะในฮ่องกง จีน และแถบภูมิภาคเอเชีย
4.  การวิจัยและพัฒนา

บริษัทมีนโยบายที่จะพัฒนาบุคลากรให้มีความรู้ความสามารถเพิ่มขึ้น
โดยบริษัทได้ส่งพนักงานระดับบริหารและควบคุมงานไปฝึกอบรมทั้งในประเทศและต่างประเทศเป็นประจำ
แต่เนื่องจากบริษัทได้หยุดการผลิตในส่วนของโรงปั่นและทอผ้าแล้วในเดือนกุมภาพันธ์ 2549
และหยุดการผลิตในส่วนของการ์เม้นท์ในเดือนมิถุนายน 2549 ดังนั้น ในปี 2549
บริษัทไม่มีค่าใช้จ่ายที่เกี่ยวข้องกับการวิจัยและพัฒนา
7.  ข้อพิพาททางกฎหมาย

บริษัทมีข้อพิพาททางกฎหมายต่าง ๆ เฉพาะคดีที่อาจมีผลกระทบต่อทรัพย์สินของบริษัทฯ
ที่มีจำนวน(ไม่รวมดอกเบี้ยและค่าใช้จ่าย) สูงกว่าร้อยละ 5 ของส่วนของผู้ถือหุ้น ณ วันที่ 31
ธันวาคม 2549 ดังนี้

  1. คดีความแพ่ง คดีหมายเลขดำที่ 5880-6250/2544, 6820-6822/2544 หมายเลขแดงที่
  6774-7148/2546 ระหว่าง นางนวลสวาท รวยสูงเนิน กับพวก โจทก์ บริษัท ไทยเกรียง กรุ๊ป
  จำกัด(มหาชน) จำเลย

  โจทก์ยื่นฟ้องคดีต่อศาลแรงงานกลางเรียกร้องให้จำเลยจ่ายเงินค่าชดเชย
  ค่าจ้างแทนการบอกกล่าวล่วงหน้า ค่าจ้างสำหรับวันหยุดพักผ่อนประจำปีและค่าเสียหาย เป็นเงิน
  91,300,064.47 บาท ศาลแรงงานกลางมีคำพิพากษาเมื่อวันที่ 4 ธันวาคม 2546
  ให้จำเลยจ่ายเงินค่าชดเชย ค่าจ้างแทนการบอกกล่าวล่วงหน้า
  และค่าจ้างสำหรับวันหยุดพักผ่อนประจำปี เป็นเงินทั้งสิ้น 10,338,619.01
  บาทพร้อมดอกเบี้ยในอัตราร้อยละ 7.5 ต่อปีจนกว่าจะชำระเสร็จ ให้แก่โจทก์ จำนวน 149 คน
  ซึ่งบริษัทไม่เห็นด้วยกับคำพิพากษาดังกล่าว ขณะนี้คดีอยู่ในระหว่างการพิจารณาของศาลฎีกา

  2. คดีแพ่ง คดีหมายเลขดำที่ 800-1668/2544 คดีหมายเลขแดงที่ 2488-3231/2545
  ระหว่างนางอุบล ร่มโพธิ์ทอง ที่ 1 กับพวกรวม 869 โจทก์
  ธนาคารเพื่อการส่งออกและนำเข้าแห่งประเทศไทย ผู้ร้อง บริษัท ไทยเกรียงสิ่งทอ จำกัด
  (มหาชน) จำเลย

  โจทก์ฟ้องให้จำเลยจ่ายเงินขึ้นประจำปี และโบนัสประจำปี 2540-2543 เป็นเงิน
  42,051,986.30 บาท และศาลฎีกาพิพากษาให้จำเลยจ่ายเงินขึ้นประจำปี และโบนัสประจำปี
  2541 และปี 2542 เป็นเงินจำนวน 17,422,105.15 บาท พร้อมดอกเบี้ยในอัตราร้อยละ 7.5
  ต่อปีนับแต่วันฟ้องเป็นต้นไปจนกว่าจะชำระเสร็จแก่โจทก์

  และศาลแรงงานกลางได้ออกหมายตั้งเจ้าพนักงานบังคับคดีให้ยึดทรัพย์(ที่ดิน) ของบริษัท
  เพื่อขายทอดตลาด เมื่อวันที่ 27 กุมภาพันธ์ 2549 บริษัทได้ชำระหนี้ให้โจทก์ครบถ้วนแล้ว
  คดีได้สิ้นสุดแล้วตามประมวลกฎหมายวิธีพิจารณาความแพ่ง มาตรา 295 (1)

  ต่อมาเมื่อวันที่ 16 มิถุนายน 2549 ธนาคารเพื่อการส่งออกและนำเข้าแห่งประเทศไทย ผู้ร้อง
  ได้ยื่นคำร้องขอให้ศาลออกหมายตั้งเจ้าพนักงานบังคับคดีซ้ำ
  บริษัทไม่เห็นด้วยจึงได้ยื่นคำร้องต่อศาลขอให้เพิกถอนหมายบังคับคดีที่ 313/2549 ลงวันที่ 21
  มิถุนายน 2549 และศาลได้มีคำสั่งให้เพิกถอนหมายบังคับคดีดังกล่าว
  ผู้ร้องไม่เห็นด้วยจึงได้ยื่นคำร้องขอเพิกถอนคำสั่งเพิกถอนหมายบังคับคดีของผู้ร้อง
  ศาลแรงงานกลางมีคำสั่งให้ยกคำร้องของผู้ร้อง

  ผู้ร้องได้อุทธรณ์ต่อศาลฎีกา ขณะนี้อยู่ระหว่างการอุทธรณ์ของศาลฎีกา
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท ไทยเกรียง กรุ๊ป จำกัด (มหาชน)

สารบัญ

  หน้า

ส่วนที่ 1 ข้อมูลสรุป (Executive Summary)

ส่วนที่ 2 บริษัทที่ออกหลักทรัพย์ 1

+-------+-------------------------------------------------------+------+
|       | 1.  ปัจจัยความเสี่ยง                                      | 2    |
+-------+-------------------------------------------------------+------+
|       | 2.  ลักษณะการประกอบธุรกิจ                                | 4    |
+-------+-------------------------------------------------------+------+
|       | 3.  การประกอบธุรกิจของแต่ละสายผลิตภัณฑ์                     | 9    |
+-------+-------------------------------------------------------+------+
|       | 4.  การวิจัยและพัฒนา                                     | 19   |
+-------+-------------------------------------------------------+------+
|       | 5.  ทรัพย์สินที่ใช้ในการประกอบธุรกิจ                          | 20   |
+-------+-------------------------------------------------------+------+
|       | 6.  โครงการในอนาคต                                    | 21   |
+-------+-------------------------------------------------------+------+
|       | 7.  ข้อพิพาททางกฎหมาย                                   | 22   |
+-------+-------------------------------------------------------+------+
|       | 8.  โครงสร้างเงินทุน                                     | 23   |
+-------+-------------------------------------------------------+------+
|       | 9.  การจัดการ                                          | 26   |
+-------+-------------------------------------------------------+------+
|       | 10. การควบคุมภายใน                                     | 35   |
+-------+-------------------------------------------------------+------+
|       | 11. รายการระหว่างกัน                                    | 36   |
+-------+-------------------------------------------------------+------+
|       | 12. ฐานะการเงินและผลการดำเนินงาน                        | 37   |
+-------+-------------------------------------------------------+------+
|       | 13. ข้อมูลอื่นที่เกี่ยวข้อง                                    | 50   |
+-------+-------------------------------------------------------+------+

ส่วนที่ 3 การรับรองความถูกต้องของข้อมูล

เอกสารแนบ

+------+---------------------------------------------------------------+
|      | 1.  รายละเอียดเกี่ยวกับกรรมการ ผู้บริหาร และผู้มีอำนาจควบคุมของบริษัท      |
+------+---------------------------------------------------------------+
|      | 2.  ข้อมูลการดำรงตำแหน่งของคณะกรรมการ                            |
|      |     ผู้บริหารและผู้มีอำนาจควบคุมของบริษัท                              |
+------+---------------------------------------------------------------+
|      | 3.  แบบประเมินความเพียงพอของระบบการควบคุมภายใน                   |
+------+---------------------------------------------------------------+
6.  โครงการในอนาคต

ตามที่ได้รายงานในข้อ 2.4 เป้าหมายในการดำเนินธุรกิจ ในหมวด ลักษณะการประกอบธุรกิจ
บริษัทได้หยุดการดำเนินการผลิตสิ่งทอทั้งหมดแล้ว และอยู่ระหว่างปรับเปลี่ยนธุรกิจจากเดิม
คือสิ่งทอเป็นธุรกิจพัฒนาอสังหาริมทรัพย์
โดยจะนำที่ดินของบริษัทที่มีอยู่มาใช้ในโครงการธุรกิจพัฒนาอสังหาริมทรัพย์ดังกล่าว
(รายละเอียดที่ดินของบริษัทปรากฏตามข้อ 5)

ในการดำเนินการโครงการอสังหาริมทรัพย์นั้น บริษัทจะเป็นผู้วางแผนและจะดำเนินการเอง
โดยบริษัทได้ติดต่อสถาบันการเงินเช่น LEHMAN BROTHERS ASIA LIMITED สาขา HONG KONG
เป็นผู้สนับสนุนทางการเงิน แต่เมื่อกันยายน 2549 LEHMAN ได้แจ้งว่าจะขอชะลอการลงทุนไปก่อน
อย่างไรก็ตาม บริษัทอยู่ระหว่างการติดต่อสรรหาผู้ร่วมลงทุนรายอื่นที่สนใจในการร่วมลงทุน
และ/หรือสนับสนุนทางการเงิน ในธุรกิจพัฒนาอสังหาริมทรัพย์ของบริษัท

ในส่วนของโครงการในอนาคตที่บริษัทจะดำเนินการนั้น
ในเบื้องต้นบริษัทวางแผนที่จะพัฒนาอสังหาริมทรัพย์เป็นโครงการที่อยู่อาศัย
(คอนโดมีเนียมและบ้านพักอาศัย) เพื่อขาย อาคารศูนย์การค้า โรงแรมและ เซอร์วิสอพาร์ทเม้นท์
โดยโครงการดังกล่าวจะเป็นโครงการขนาดใหญ่ที่มุ่งเน้นกลุ่มลูกค้าระดับปานกลางจนถึงระดับสูงที่บริษัทคาดว่าจะใช้เวลาในการพัฒนากว่า
10 ปี และจะทยอยพัฒนาโครงการเป็นระยะ ๆ
โดยบริษัทวางแผนที่จะเริ่มดำเนินการภายหลังจากที่บริษัทได้รับการสนับสนุนทางการเงินแล้ว
โดยคาดว่าจะสามารถเริ่มโครงการในระยะแรกได้ภายในปี 2550
และคาดว่าจะสามารถรับรู้รายได้และผลการดำเนินงานจากโครงการดังกล่าวได้ประมาณครึ่งปีแรกของปี
2551 อนึ่ง ในส่วนของราคาขายและมูลค่าของโครงการ
อยู่ในระหว่างการศึกษาตลาดที่พักอาศัยในบริเวณใกล้เคียงเพื่อที่จะกำหนดราคาให้สามารถตอบสนองต่อความต้องการของกลุ่มลูกค้าเป้าหมายได้

ณ วันที่ 31 ธันวาคม 2549
บริษัทมีหนี้สินที่เป็นเงินกู้ระยะสั้นและระยะยาวจากสถาบันการเงินที่ผิดนัดชำระอยู่ 2 แห่ง
โดยมีเงินต้นและดอกเบี้ยค้างจ่าย รวมจำนวน 602 ล้านบาทและ 136 ล้านบาทตามลำดับ
คิดเป็นจำนวนเงินรวมทั้งสิ้น 738 ล้านบาท หรือคิดเป็นประมาณร้อยละ 79 ของหนี้สินรวมคือ 933
ล้านบาท
บริษัทจำเป็นต้องขอการสนับสนุนทางการเงินจากสถาบันการเงินอื่นและ/หรือการร่วมลงทุนจากผู้ลงทุนรายใหม่
เพื่อชำระหนี้ดังกล่าว ก่อนจะดำเนินการโครงการอสังหาริมทรัพย์ดังกล่าว
เอกสารแนบ 2

ข้อมูลการดำรงตำแหน่งของคณะกรรมการ ผู้บริหารและผู้มีอำนาจควบคุมของบริษัท

+------------------------+---------+----------+----------+-------------+
| รายชื่อกรรมการ/          | TDT     | บริษัทย่อย  |          | บ           |
|                        |         |          |          | ริษัทที่เกี่ยวข้อง |
| ผู้บริหาร/                |         |          |          |             |
|                        |         |          |          |             |
| ผู้มีอำนาจควบคุม           |         |          |          |             |
+------------------------+---------+----------+----------+-------------+
|                        |         | TDT(BVI) | TDT(HK)  | บจ.อรรณพ    |
|                        |         |          |          | แอนด์        |
|                        |         |          |          | แอสโซซิเอท   |
+------------------------+---------+----------+----------+-------------+
| 1. นายอรรณพ พิทักษ์อรรณพ  | B,C     | -        | -        | A,F         |
+------------------------+---------+----------+----------+-------------+
| 2. นายกมล คงทน         | B,C,D   | -        | -        | -           |
+------------------------+---------+----------+----------+-------------+
| 3. นายชวลิต ทองหลิม      | B,D,F,G | -        | -        | -           |
+------------------------+---------+----------+----------+-------------+
| 4. พล.ต.ต.ทวิช          | B,C     | -        | -        | -           |
| กาญจนาภรณ์              |         |          |          |             |
+------------------------+---------+----------+----------+-------------+
| 5. พล.ต.ท.ชัยเทพ ยิ้มละมัย | B,D     | -        | -        | -           |
+------------------------+---------+----------+----------+-------------+
| 6. นายนรินทร์ นอขุนทด *   | B,D     | -        | -        | -           |
+------------------------+---------+----------+----------+-------------+
| 7. นายยงเกียรติ ติรชัยมงคล | G       | -        | -        | -           |
+------------------------+---------+----------+----------+-------------+
| 8. นายเชิญกลด เหลืองสนิท  | G       | -        | -        | -           |
+------------------------+---------+----------+----------+-------------+
| 9. นายอาจินต์            | G       | -        | -        | -           |
| เกียรติชีระนันท์            |         |          |          |             |
+------------------------+---------+----------+----------+-------------+

* นายนรินทร์ นอขุนทด เป็นกรรมการและกรรมการผู้มีอำนาจลงนาม มีผลตั้งแต่วันที่ 8 กุมภาพันธ์
2550

หมายเหตุ

A= ประธานกรรมการ

B= กรรมการ

C= กรรมการตรวจสอบ

D= กรรมการที่มีอำนาจลงนาม

E= ประธานกรรมการบริหาร

F= กรรมการบริหาร

G= ผู้บริหาร
ส่วนที่ 2

บริษัทที่ออกหลักทรัพย์

  ------------------- ---------------------------------------------------
  ชื่อบริษัท              บริษัท ไทยเกรียง กรุ๊ป จำกัด (มหาชน)

  ชื่อภาษาอังกฤษ         Thai Durable Group Public Company Limited

  ประเภทธุรกิจ          พัฒนาอสังหาริมทรัพย์ (เปลี่ยนจากธุรกิจเดิมคือสิ่งทอ)

  ที่ตั้งสำนักงานใหญ่       33 หมู่ 4 ถนนสุขสวัสดิ์ ตำบลบางจาก อำเภอพระประแดง
                      จังหวัดสมุทรปราการ 10130

  เลขทะเบียนบริษัท       บมจ. 406

  โทรศัพท์              0-2463-3828-9, 02463-2293-6

  โทรสาร              0-2464-4167, 02-463-3821

  Home Page           http://www.tdt.co.th

                      

                      
  ------------------- ---------------------------------------------------
10. การควบคุมภายใน

ผู้สอบบัญชีได้ศึกษาและประเมินประสิทธิภาพการควบคุมภายในด้านบัญชีของบริษัท
ตามที่เห็นว่าจำเป็นเพื่อประโยชน์ในการกำหนดขอบเขตการปฏิบัติงานตรวจสอบให้รัดกุม
อนึ่งในการตรวจสอบได้ใช้วิธีการทดสอบรายการบัญชี
ในการนี้ผู้สอบบัญชีไม่พบจุดอ่อนของระบบการควบคุมภายในด้านบัญชีที่มีสาระสำคัญต่อการแสดงความเห็นต่องบการเงินสำหรับปีสิ้นสุดวันที่
31 ธันวาคม 2543 รายละเอียดปรากฏในเอกสารแนบเรื่อง
“ข้อเสนอแนะเกี่ยวกับการปรับปรุงแก้ไขจุดอ่อน”
13. ข้อมูลอื่นที่เกี่ยวข้อง

เมื่อวันที่ 3 มีนาคม 2541 ตลาดหลักทรัพย์แห่งประเทศไทยได้มีหนังสือแจ้งแก่บริษัท
ว่าบริษัทเข้าเกณฑ์อาจถูกเพิกถอนจากการเป็นหลักทรัพย์จดทะเบียนตามข้อ 30(6) (จ) และ(ฉ)
กล่าวคือ
“บริษัทจดทะเบียนมีมูลค่าตามบัญชีของสินทรัพย์ที่มีตัวตนสุทธิของบริษัทจดทะเบียนหรือของบริษัทย่อยตามที่เปิดเผยในงบการเงินฉบับล่าสุดที่ผ่านการตรวจสอบจากผู้สอบบัญชีแล้วต่ำกว่าร้อยละห้าสิบของทุนชำระแล้ว
และมีผลขาดทุนสุทธิเป็นระยะเวลาติดต่อกันห้าปี”

ตลาดหลักทรัพย์แห่งประเทศไทยได้สั่งห้ามการซื้อหรือขายหลักทรัพย์ของบริษัทและเปลี่ยนวิธีการเสนอข้อมูลซื้อขายหลักทรัพย์ของบริษัทภายใต้หมวด
“บริษัทจดทะเบียนที่อยู่ระหว่างแก้ไขดำเนินงาน” (Companies Under Rehabilitation) หรือ
“REHABCO” ตั้งแต่วันที่ 3 เมษายน 2541
จนกว่าบริษัทจะสามารถดำเนินการให้พ้นเหตุแห่งการเพิกถอน

เมื่อวันที่ 10 มกราคม 2543
ตลาดหลักทรัพย์ได้ส่งหนังสือให้บริษัทแต่งตั้งคณะกรรมการตรวจสอบโดยสรุปได้ว่า
หากบริษัทไม่สามารถแต่งตั้งได้ภายในวันที่ 30 มิถุนายน 2543
ตลาดหลักทรัพย์จะประกาศการเข้าข่ายอาจถูกเพิกถอนเพิ่มเติมในวันที่ 3 กรกฎาคม 2543
เนื่องจากการที่บริษัทไม่จัดตั้งคณะกรรมการตรวจสอบถือเป็นการฝ่าฝืนข้อบังคับตลาดหลักทรัพย์
และหากบริษัทยังคงไม่สามารถแต่งตั้งคณะกรรมการตรวจสอบได้ภายในวันที่ 31 ธันวาคม 2543
ตลาดหลักทรัพย์อาจสั่งเพิกถอนหลักทรัพย์ของบริษัทจากการเป็นหลักทรัพย์จดทะเบียนอันเนื่องจากเหตุดังกล่าวได้

อย่างไรก็ดี เมื่อวันที่ 29 ธันวาคม 2543 บริษัท โดยได้รับความร่วมมือจาก บริษัทหลักทรัพย์ ซีมีโก้
จำกัด (มหาชน) ได้ส่งรายงานความคืบหน้าการปรับโครงสร้างกิจการ
และได้ขอขยายเวลาการนำส่งแผนฟื้นฟูกิจการที่ได้รับการอนุมัติจากผู้ถือหุ้น
รวมทั้งเลื่อนการแต่งตั้งคณะกรรมการตรวจสอบออกไปจนถึงวันที่ 30 มิถุนายน 2544
และให้บริษัทคงสถานภาพเป็นบริษัทจดทะเบียนที่จัดอยู่ในหมวดบริษัทจดทะเบียนที่อยู่ในระหว่างการฟื้นฟูการดำเนินงาน
(Rehabilitation Sector) จนกว่าจะได้ทำการส่งแผนฟื้นฟูกิจการ
4. การวิจัยและพัฒนา

บริษัท มีนโยบายที่จะนำเทคนิคใหม่ และเครื่องจักรใหม่
เพื่อปรับปรุงยกระดับคุณภาพของผลิตภัณฑ์ของบริษัทอยู่ตลอดเวลา
บริษัทได้ว่าจ้างผู้เชี่ยวชาญจากต่างประเทศมาติดตั้งเครื่องจักร ควบคุมคุณภาพสินค้า
และฝึกสอนวิธีการใช้และดูแลรักษาเครื่องจักร ให้กับฝ่ายช่างของบริษัท
อีกทั้งบริษัทก็ได้ว่าจ้างผู้เชี่ยวชาญทั้งในประเทศและต่างประเทศมาอบรม
พนักงานของบริษัทอยู่เสมอและได้ส่งพนักงานระดับบริหารและควบคุมงานไปฝึกอบรม
ต่างประเทศอยู่ตลอดเวลา

ปี จำนวนเงิน (บาท)

2541 47,781

2542. 720,197

2543 2,133,777

การให้ความช่วยเหลือด้านเทคนิค

- ไม่มี -